b'\n_START_ARTICLE_\nIst\n_START_SECTION_\nGeografija\n_START_PARAGRAPH_\nNajvi\xc5\xa1ji vrh na otoku je 174 mnm visoka Stra\xc5\xbea. Vi\xc5\xa1je le\xc5\xbee\xc4\x8di deli otoka so porasli z gosto rasto\xc4\x8dim zimzelenim sredozemskim grmovjem (makija), ni\xc5\xbeji predeli pa so zasajeni z vinogradi in oljkami. Na obronkih Stra\xc5\xbee je tudi nekaj borovega gozda. Obala je prete\xc5\xbeno strma, samo ju\xc5\xbeni del otoka se bolj polo\xc5\xbeno spu\xc5\xa1\xc4\x8da proti morju. Zaliva Kozira\xc4\x8da na severozahodni in \xc5\xa0iroka na jugovzhodni obali sta primerna za pristajanje manj\xc5\xa1ih ladij in slu\xc5\xbeita kot pristani\xc5\xa1\xc4\x8di za edino naselje na otoku._NEWLINE_Na otoku stojijo trije svetilniki. Prvi stoji v zalivu \xc5\xa0iroka na koncu 80 m dolgega pomola v pristani\xc5\xa1\xc4\x8du naselja Ist in oddaja svetlobni signal: Z Bl 3s. Nazivni domet svetilnika je 4 milje. Drugi svetilnik stoji v zalivu Kozira\xc4\x8da na koncu 40 m dolgega pomola ob katerm pristaja trajekt in oddaja svetlobni signal: B Bl(2) 5s. Tretji svetilnik pa stoji ob prelivu Zapuntel in oddaja svetlobni signal RB Bl 4s. Nazivni domet svetilnika je 4 milje.\n_START_SECTION_\nZgodovina\n_START_PARAGRAPH_\nIst je v starih zapiskih pod imenom Ost prvi\xc4\x8d omenjen leta 1311. Leta 1527 so je otok imenoval Isto. Obe imeni sta ilirskega izvora, njun pomen pa je nepoznan. Ko so otok pri\xc4\x8deli naseljevati Hrvati so ohranili \xc5\xa1tevilna imena staroselecev za zalive rte in otoke v okolici Ista: npr. Funestrala, Klunda, Skrivida\xc4\x8da, Turtula itd.'